《秋胡行》
宋代·赵文

五日伉俪情，五年离别肠。
归舍不数武，少忍庸何伤。
如何甘旨不，乃作犯礼偿。
桑者不有躬，何以奉高堂。
秽行诚已丑，宁复可同床。
濯之清泠渊，死之留芬芳。
念姑讵忍别，引决涕沾裳。
寄言后来者，好事怀金郎。

作者简介：赵文（1239-1315），宋末元初文人。初名凤之，字惟恭，又字仪可，号青山，庐陵（今江西吉安）人。赵文为文天祥门人，并曾入其幕府参与抗元活动。赵文与刘辰翁父子亦交厚，辰翁对其非常推重，刘将孙亦与其结“青山社”，其结社情况现不详。